गाल्टियरमाथि चुनौतीको चाङ
कतारी लगानी रहेको पेरिस सेन्ट जर्मेन (पीएसजी) ले सायद आफ्नो रणनीतिमा परिवर्तन गरेको छ । किनभने टिम चाहन्छ, युरोपेली च्याम्पियन्स लिग जित्न सकोस् । त्यसकै एउटा कडी छ, नयाँ प्रशिक्षकमा क्रिस्टोफ गाल्टियरको नियुक्ति । तय छ, यी प्रशिक्षकमाथि चुनौतीको चाङ रहनेछ । यी गाल्टियर ५५ वर्षका भए । सन् २०११ मा कतारीहरूले क्लबको स्वामित्य लिएयता नियुक्त हुने सातौं प्रशिक्षक हुन् । उनले दुई वर्षको अनुबन्ध गरेका छन् ।
पेरिस — कतारी लगानी रहेको पेरिस सेन्ट जर्मेन (पीएसजी) ले सायद आफ्नो रणनीतिमा परिवर्तन गरेको छ । किनभने टिम चाहन्छ, युरोपेली च्याम्पियन्स लिग जित्न सकोस् । त्यसकै एउटा कडी छ, नयाँ प्रशिक्षकमा क्रिस्टोफ गाल्टियरको नियुक्ति । तय छ, यी प्रशिक्षकमाथि चुनौतीको चाङ रहनेछ । यी गाल्टियर ५५ वर्षका भए । सन् २०११ मा कतारीहरूले क्लबको स्वामित्य लिएयता नियुक्त हुने सातौं प्रशिक्षक हुन् । उनले दुई वर्षको अनुबन्ध गरेका छन् ।पछिल्लो एक दशकमा फ्रान्सेली फुटबलमा उनले आफूलाई प्रतिष्ठित प्रशिक्षकका रूपमा स्थापित गरेका छन् । यसअघि उनले सान्टा टिएनमा ८ र लिलेमा ४ वर्ष बिताए । सन् २०२१ मा उनले लिलेका लागि फ्रान्सेली लिग वान पनि जिताए । तर, उनमा अहिलेसम्म त्यो जादु र अन्तर्राष्ट्रिय परिचय छैन, जुन माउरिसियो पोचेटिनो, थोमस टचेल र कार्लो एन्सेलोट्टीमा थियो । अथवा जिनेदिन जिदानमा छ । जसको नाम यसअघि पीएसजीको नयाँ प्रशिक्षकका रूपमा जोडिएको थियो । यी सबै आरोपका बावजुत पनि गाल्टियर स्थिर र उत्साही देखिन्छन् । उनका लागि सबैभन्दा सुखको उपलब्धि हो, टिममा रहेका एकसेएक स्टारलाई सम्हाल्ने अवसर । पीएसजी सम्हाल्ने औपचारिक निर्णय भएपछि उनले भनेका छन्, ‘टिमको ड्रेसिङ रूममा ठुल्ठूला स्टार खेलाडी छन्, तिनको प्रशिक्षक हुन पाउनु पनि ठूलो हो ।’ गत सिजन उनकै नेतृत्वमा निस लिगको पाँचौं स्थानमा थियो भने टिमले फ्रेन्च कपको फाइनल यात्रा गरेको थियो । गाल्टियर स्वयंले आफ्नो नियुक्तिपछि पीएसजीमा कुनै क्रान्तिकारी परिवर्तन नहुने बताएका छन् । तर, क्लबका अध्यक्ष नासिर अल–खिलाफीले भने परिवर्तनकै संकेत गरेका छन् । उनको नयाँ सोच हो, अब धेरै खर्च नगर्ने, धेरै उतारचढाव नदेखाउने । गत सिजन पीएसजीले लियोनल मेसीसहित सर्जियो रामोसलाई समेत भित्र्याएको थियो, तर प्रतिफल सोचेजस्तो रहेन । केही समय चीनमा फुटबल खेलेका गाल्टियर ४–४–२ रणनीतिका पारखी हुन् । त्यसमै टिकेर लिलेले सफलता चाखेको थियो । उनी कडा डिफेन्समा जोड दिने गर्छन् र अगाडि आक्रामण नकार्ने काम भने गर्दैनन् । सायद यस्तै रणनीति उनले पीएसजीमा बुन्न सक्ने छैनन्, किनभने टिममा केलियन एमबाप्पे, मेसी र नेयमर जस्ता खेलाडी छन् । गाल्टियर भन्छन्, ‘खेलाडी हेरेर पनि रणनीति बन्ने छ । हाम्रा लागि सबैभन्दा ठूलो लक्ष्य भनेको जित नै हो । फेरि अन्तर्राष्ट्रिय फुटबलमा हाम्रो जस्तो प्रतिष्ठा छ । टिम स्वयं जस्तो छ, हामीले आकर्षक फुटबल पनि खेल्नुपर्नेछ ।’गाल्टियर पछिल्लो दशक पीएसजीलाई लिग जित्नबाट रोक्ने दुईमध्ये एक प्रशिक्षक हुन् । यस्तै काम सन् २०१६–०१७ मा मोनाकोका लियोनार्डो जार्डिमले गरेका थिए । सन् २०२१ मा मोनाकोलाई अप्रत्याशित नतिजा दिलाएयता उनले राजीनामा थिए । निसमा १२ महिना बिताए । पोचेटिनोले भने १८ महिनापछि पीएसजी छाडेका छन् । एक महिनाअगाडिदेखि उनले छाड्ने निश्चित भए पनि क्लबले भने हालैमात्र उनको बर्खास्तगी पुष्टि गरेको थियो ।